༄༅།།དེང་སྐབས་ཡུ་རོབ་རྒྱལ་ཁབ་སུད་ཛར་ལན་ཌིའི་གྲོང་ཁྱེར་འཇི་ཎི་ཝྭར་མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཁང་གིས་རྒྱ་ནག་གི་འགྲོ་བ་མིའི་ཐོབ་ཐང་གི་ཟིན་ཐོར་ཞིབ་འཇུག་བྱེད་ཀྱི་ཡོད་པ་དང་།ཕྱི་ཟླ་༡༡་ཚེས་༦་ཉིན་ཧྥ་རན་སི་དང་འཇར་མན་ཎི།ཁེ་ན་ཌ་སོགས་ནུབ་ཕྱོགས་རྒྱལ་ཁབ་ཁག་གི་གཞུང་ཚབ་པ་ཚོས་རྒྱ་ནག་གཞུང་ལ་ཞིན་ཅང་གི་ཡུ་གུར་བ་ས་ཡ་གཅིག་ལྷག་བཀག་ཉར་བྱེད་ཡོད་པ་རྣམས་འཕྲལ་དུ་གློད་གྲོལ་གཏོང་དགོས་པ་དང་བཀག་ཉར་ཁང་དེ་རྣམས་སྒོ་རྒྱག་དགོས་ཞེས་ནན་བརྗོད་བྱས་ཤིང་།ད་དུང་ནུབ་ཕྱོགས་རྒྱལ་ཁབ་འགའ་ཞིག་གིས་ཐེངས་སྔོན་མའི་ཞིབ་འཇུག་གི་རྗེས་སུ་འགྲོ་བ་མིའི་ཐོབ་ཐང་གི་ཟིན་ཐོ་ཇེ་ཞན་ཇེ་སྡུག་ཏུ་ཕྱིན་འདུགལྷག་པར་དུ་ཞིན་ཅང་གི་ཡུ་གུར་བ་ཚོར་རྒྱ་ནག་གཞུང་གིས་དྲག་གནོན་བྱེད་ཀྱི་ཡོད་པ་ཉེན་ཚབས་ཇེ་ཆེར་སོང་འདུག་ཅེས་སྐྱོན་བརྗོད་བྱས་ཀྱང་རྒྱ་ནག་གཞུང་གིས་གྲངས་ཉུང་མི་རིགས་ཀྱི་ཐོབ་ཐང་ཁག་ལ་སྲུང་སྐྱོབ་བྱེད་ཀྱི་ཡོད་ཅེས་སྐྱོན་འཛུགས་དེ་ཚོར་ངོས་ལེན་བྱེད་ཀྱི་མེད་པ་རེད།